Uit die modderige slyk (3) - www.bybelkennis.co.za
by Coen Slabber · Published 29/02/2016 · Updated 19/01/2016
Hell will be full of people who thought highly of the Sermon on the Mount. You must do more than that. You must obey it and take action – John MacArthur
Psalm 40 leer vir ons baie van ons optrede as dinge in die lewe vir ons baie moeilik word. Ek gaan drie blogs aan hierdie psalm wy. Ek maak baie van die Ou Afrikaanse Vertaling gebruik
3. Ons kry God se verlossing nou
Wat sê hierdie psalm, geskryf meer as 3000 jaar gelede vir ons? Ons staan tog in ‘n ander geskiedkundige konteks. Ons het in werklikheid meer rede om op Hom te vertrou. Na sy opstanding sê Jesus vir die Emmausgangers dat daar selfs meer skatte in die psalms is: Jesus lê vir hulle al die Skrifuitsprake wat op Hom betrekking het, uit. Jesus leer vir ons dat die Ou Testament nie net vir ons van God leer en hoe ons op Hom moet reageer nie – dit wys ook vooruit na wat Hy deur sy Seun gaan doen. Jesus is die Een wat uiteindelik God se verlossing bring.
Ons het dus meer rede om God te vertrou. Sy barmhartigheid misluk nooit nie. Sy verlossing kom deur die dood en opstanding van Jesus Christus. In die lig hiervan moet ons drie dinge doen:
Ons moet God se verlossing in die verlede onthou en vir Jesus dank. Aan die kruis het God ons sonde hanteer en ons vir alle ewigheid verlos. Die stryd met die sonde is steeds ‘n werklikheid, maar die straf vir daardie sondes is reeds betaal – eens en vir altyd aan die kruis.
Op grond van sy verlossing in die verlede moet ons vir sy verlossing in die hede bid. Ons kan op Hom vertrou. Maar dit is eers in die nuwe skepping wat ons vry van alle lyding sal wees. Ons weet egter ons toekoms is seker en dat ons eendag die ewigheid in sy teenwoordigheid sal geniet.
Ons moet die Here wat ons verlos, loof. Ons het ook ‘n nuwe lied om te sing. Hierdie lied fokus op God se goedheid in Christus. Terwyl ons die lied sing, bevestig ons ons geloof in Hom en wy ons ons lewens aan hom toe en verkondig die goeie nuus aan ander.
Luister na die stem van God as Hy met ons in Psalm 40 praat. Dank Hom vir die verlossing in Jesus Christus.
Sleutels wat die antieke wêreld oopsluit (3) – Mans is Baas
28 Oktober: Geen wonder ons kniel voor Jesus nie. – Jan van der Watt
Die Groot Geloofswoordeboek: Heilsweg (2)
14 September: Loop naby God. Dit bly die regte pad. – Jan van der Watt
Is ons gelukkig?
My perspektief op gebed
Hoe bepaal ek my prioriteite?
Laaste 7 Dae: 3,974
Laaste 30 Dae: 20,545
Laaste 365 Dae: 406,300